61993C0031
ΠΡΟΤΆΣΕΙΣ ΤΟΥ ΓΕΝΙΚΟΫ ΕΙΣΑΓΓΕΛΈΑ
CARL OTTO LENZ
της 10ης Νοεμβρίου 1993 (
*1
)
Κύριε Πρόεδρε,
κύριοι δικαστές,
1.
Με την υπό κρίση προσφυγή λόγω παραβάσεως κράτους μέλους, η Επιτροπή προσάπτει στο Βέλγιο ότι δεν έχει μεταφέρει στο εσωτερικό του δίκαιο τις οδηγίες 90/490/ΕΟΚ (
1
) και 90/506/ΕΟΚ (
2
), πράγμα που έπρεπε να έχει γίνει την 1η Ιανουαρίου 1991. Η Βελγική Κυβέρνηση δεν αμφισβητεί το γεγονός της μη μεταφοράς των οδηγιών εντός των ορισθεισών προθεσμιών.
2.
Η Επιτροπή ζητεί από το Δικαστήριο:
1)
να αναγνωριστεί ότι το Βασίλειο του Βελγίου, μη λαμβάνοντας εντός της ταχθείσας προθεσμίας τα νομοθετικά, κανονιστικά και διοικητικά μέτρα που ήταν αναγκαία για τη συμμόρφωση του προς τις διατάξεις της οδηγίας 90/490/ΕΟΚ της Επιτροπής, της 25ης Σεπτεμβρίου 1990 (ΕΕ L 271, σ. 28), που τροποποιεί ορισμένα παραρτήματα της οδηγίας 77/93/ΕΟΚ του Συμβουλίου, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (ΕΕ L 26, σ. 20), καθώς και της οδηγίας 90/506/ΕΟΚ της Επιτροπής, της 26ης Σεπτεμβρίου 1990 (ΕΕ L 282, σ. 67), για τροποποίηση του παραρτήματος IV της οδηγίας 77/93/ΕΟΚ, παρέβη τις υποχρεώσεις που υπέχει από τη Συνθήκη ΕΟΚ,
2)
να καταδικάσει το Βασίλειο του Βελγίου στα δικαστικά έξοδα.
3.
Με αιτιολογημένη γνώμη της 20ής Νοεμβρίου 1991, η Επιτροπή έταξε στο καθοΐ κράτος μέλος προθεσμία δύο μηνών για τη συμμόρφωση του προς τις υποχρεώσεις που υπέχει από τις οδηγίες 90/490 και 90/506. Η προθεσμία αυτή εξέπνευσε χωρίς το εν λόγω κράτος μέλος να έχει προβεί σε οποιαδήποτε ενέργεια. Κατά την έγγραφη ενώπιον του Δικαστηρίου διαδικασία η Βελγική Κυβέρνηση δήλωσε ότι η θέσπιση των σχετικών με τη μεταφορά της οδηγίας διατάξεων βρίσκεται στο στάδιο της προπαρασκευής. Όμως, μέχρι το πέρας της έγγραφης διαδικασίας, η εν λόγω κυβέρνηση ουδέν είχε δηλώσει σχετικά με την ενδεχόμενη μεταφορά στο εσωτερικό δίκαιο των οδηγιών. Κατά συνέπεια, πρέπει να θεωρηθεί ως δεδομένο ότι οι οδηγίες δεν έχουν τεθεί σε εφαρμογή.
4.
Υπό τις συνθήκες αυτές, προτείνω στο Δικαστήριο να δεχθεί τα αιτήματα της Επιτροπής.
(
*1
)	Γλώσσα του πρωτοτύπου: η γερμανική.
(
1
)	Όγδοη οδηγία της Επιτροπής της 25ης Σεπτεμβρίου 1990, που τροποποιεί ορισμένα παραρτήματα της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (ΕΕ L 271, της 3ης Οκτωβρίου 1990, σ. 28).
(
2
)	Ένατη οδηγία της Επιτροπής της 26ης Σεπτεμβρίου 1990, για τροποποίηση του παραρτήματος IV της οδηγίας 77/93/ΕΟΚ του Συμβουλίου, περί των μέτρων προστασίας κατά την εισαγωγή στα κράτη μέλη οργανισμών επιβλαβών για τα φυτά ή τα φυτικά προϊόντα (ΕΕ L 282, της 13ης Οκτωβρίου 1990, σ. 67).